Daba San

Daba San (līdz 2016. gadam Vecpilsētas dziedātāji) ir 1988. gadā izveidota Rīgas Tehniskās universitātes postfolkoras grupa (toreiz — bērnu vokālais ansamblis). Grupas izpilda vienīgi pašu rakstītu oriģinālmūziku ar latviešu tautasdziesmu vārdiem. Daba San mūzika tiek radīta kā satikšanās vieta senajam un jaunajam, ar mērķi popularizēt tautasdziesmas kā kultūras mantojumu. Mūzikas autori grupā ir Linda Zonne-Zumberga, Solveiga Kaļva, Dace Sloka, Inese Neimane un Daniels Maršans. 

Daba San savu mūziku dēvē tikai un vienīgi par postfolkloru, tāpēc 2012. gadā grupa aizsāka ikgadēju postfolkloras festivālu „Gaviles”. Festivāla mērķis ir popularizēt modernu un cieņpilnu pieeju tautas mantojumam, kā arī popularizēt vārdu "postfolklora". 2013. gada decembrī izdevniecība „Lauska” laida klajā Vecpilsētas dziedātāju Ziemassvētkiem veltīto debijas albumu „Puzurs”, kura ieskandināšanas koncerti notika 6. decembrī Krustpils pilī, 12. decembrī Rīgas Tehniskās universitātes galvenajā ēkā, 15. decembrī folkklubā „Ala Pagrabs” un 20. decembrī Rīgas Centrāltirgus paviljonā. 2016. gada pavasarī, neilgi pirms otrā albuma „Vaiņags” izdošanas, grupa nomainīja nosaukumu no Vecpilsētas dziedātājiem uz Daba San. Albuma „Vaiņags” atvēršanas koncerts notika 27. maijā K. K. fon Stricka villā. 2016. gada 13. decembrī grupa publicēja videoklipu dziesmai „Divi” no albuma „Vaiņags”. Līdz 2021. gadam grupa nākusi klajā ar 3 koncertprogrammām un vairākiem singliem. Grupas mūzika pieejama straumēšanas vietnēs.

Grupas dalībnieki 
Rūta Abaja — balss, kokles, vijole, metalofons
Inese Neimane — balss, blokflauta
Linda Zonne-Zumberga — balss, harmonikas
Āris Zāns — sitamie instrumenti
Anna Freimane — balss, blokflauta
Mārtiņš Abajs — basģitāra
Andris Kimonts — ģitāra (līdz 2021.g.)
Solveiga Kaļva — ģitāra, kokles
Daniels Maršans — ģitāra 
Reinis Grants - perkusijas (līdz 2020.g.)
Dace Sloka — balss, ģitāra, kokles, blokflauta (līdz 2016.g.)
Vēsma Keire — balss, flauta (līdz 2018.g.)
Ivars Štubis - ģitāra

Diskogrāfija

Studijas albumi 
Kā Vecpilsētas dziedātāji

Kā Daba San

Videogrāfija 
 Divi (2016)
Zāļu diena (2018)
Melna upe (2018)
Dzirnaviņas (2020)
Pulkā'i, talkā'i (2021)
Straumē! (2021)

Atsauces

Ārējās saites 
Grupas Facebook lapa
Postfolkloras grupa „Daba San” aizsāk radio NABA ikgadējo sarunu ciklu „Laba Daba tuvojas”. Radio NABA. 2017. gada 23. jūlijs. Skatīts: 2017. gada 16. decembrī.

Latvijas tautas mūzikas grupas